Fartein Valens Vei Interesselag – Felt G3

**Innkalling til Generalforsamling 2014**

**Tid: Onsdag 19.mars 2014 kl 2000-2200**

**Sted: Grendehuset, Pauline Halls vei**

**Styrets forslag til dagsorden:**

Godkjenning av innkalling og dagsorden

Valg av møteleder

Valg av to personer til å signere protokollen

Styrets beretning

Økonomi

Innkomne saker

Saker til behandling

Valg

**Vedlegg:**

Regnskap 2013 og forslag til budsjett 2014 – drift

Regnskap 2013 og forslag til budsjett 2014 – vedlikeholdsfond

# Godkjenning av innkalling og dagsorden

# Valg av møteleder

# Valg av to personer til å signere protokollen

# Styrets beretning

## Styrets sammensetting i denne perioden

Styret har siden årsmøtet 13. mars 2013 bestått av Tor B. Mosland (FVv 58, styreleder), Cato Westad (FVv 96, kasserer), Frode Skarbøe (FVv 44 styremedlem) og Gerd Stokke (sekretær FVv 70).

**4.2 Styrets arbeid**

Styrets oppgave er å ivareta lagets interesser og gjennomføre vedtak som er truffet av interesselagets generalforsamling. Det er gjennomført 6 styremøter i perioden fra 13.mars 2013 frem til årsmøtet 2014.

## 4.3 Vedlikehold av fellesarealer

### 4.3.1 Dugnad

I 2013 ble det avholdt en vår - og en høstdugnad.

Vanlig opprydding ble gjennomført på fellesarealene.

Det ble felt noen trær i henhold til trefellingsplanen, men fortsatt gjenstår noen grantrær.

På høstdugnaden ble det gravd opp og fylt på med pukk foran inngang til garasjedør. Dette ble gjort for å hindre at vann trenger inn i garasjeanleggene. I tillegg ble dreneringsrør foran husrekke 61 – 71 spylt og staket opp.

**4.3.2** **Helårsavtale med Fjeldstad AS**

FVVI har i 2013 videreført avtalen om måking av stikkveier og gressklipping med Fjeldstad AS, Fjeldstad AS utførte også vasking av garasjene. Denne jobben inngår ikke i helårsavtalen som Interesselaget har med Fjeldstad AS.

**4.3.3 Lekeplasser og lekeapparater**

Ny sand har blitt tilført sandkassene.

**4.3.4 Grøntanlegget**

Det er kun gjort små utbedringer av grøntanlegg i denne perioden.

Et nytt lag med bark ble lagt i bed og rundt hekker etc.

**4.3.6 Trafikksikkerhet**

Ingen tiltak er iverksatt i denne perioden. Beboerne anmodes om minst mulig bilbruk på området. Bilkjøring må skje hensynsfullt og med lav hastighet.

## 4.4 Veien fra barnehagen til garasjeanlegget

Interesselaget har i løpet av året blitt medlem av Huseiernes Landsforbund. Laget har derfor mulighet til å søke juridisk assistanse i prosessen ovenfor kommunen om overtagelse av veien. Saken følges opp av styret.

**4.5** **Oppgradering av garasjeanlegg FVv 36 -42, 61-71 og 81-91.**

I henhold til vedtak fra årsmøtet 2013, har det blitt utført en vesentlig oppgradering av garasjeanleggene i Fartein Valens vei 36-42, 61-71 og 81-91.

Oppgraderingen ble utført av Kjelsås Elektro A/S.

* Oppgardering av sikringsskap i alle garasjene, i alt 6 sikringsskap.
* Utskifting av lysarmaturer i alt 13 stk. 36 W LED med bevegelsessensor og skumringsrelé.

* Nye opplegg for motorvarmer, el - og hybridbil, opplegg av 5 nye kurser .

* Utskifting av lys over kjøreporter og inngangsdører til garasjene i LED utførelse.

Arbeidet ble foretatt tidlig høst 2013.

Oppgraderingen var budsjettert til kr. 350.000,-. Arbeidet ble fakturert til kr.356.331,28.

Interesselaget har nå fått oppgradert anleggene til dagens standard. Den nye belysningen fungerer meget bra og er strømbesparende og funksjonell.

## 4.6 Mailadresse og nettside

Styret har egen mailadresse.: For henvendelser til styret; [**styret.fvvi@gmail.com**](mailto:styret.fvvi@gmail.com)**.**

Henvendelser kan også gjøres via styrets egen postkasse - stativ ved FVv 81-91).

I 2013 har Interesselaget fått ny nettside. Adressen til nettsiden er

[**www.farteinvalensvei.no**](http://www.farteinvalensvei.no). Her finner du blant annet en oversikt hvilke personer som sitter i styret, referater etc.

**4.7 Vestre Ingieråsen Grendehus**

På generalforsamlingen i 2013, ble det vedtatt å støtte grendehuset med kr 5000,-.

Grendehuset blir mye brukt til forskjellige arrangementer. Styret innstiller på

at samme beløp, kr. 5.000,- blir bevilget til grendehuset i 2014. Det forutsettes at beløpet benyttes til drift av grendehuset.

Ved å benytte nettadressen [www.ingieraasengrendehus.no](http://www.ingieraasengrendehus.no), kan man reservere huset for leie.

# Økonomi

**5.1** **Regnskap**

(se vedlegg)

## 5.2. Status innbetaling av årsavgift

Interesselaget har pr. i dag ingen utestående fordringer overfor huseiere.

# 6 Innkomne saker

**6.1** **Oppgradering av “Øvre tun”**

”Øvre tun” planlegger å oppgradere fellesområdet i løpet av 2014. Arbeidet som er planlagt utført, er nødvendig grunnarbeid og drenering. Kantlegging for å redusere faren for at plen blir ødelagt ved brøyting eller av større kjøretøy (renovasjon), legging av plen av søndre del og asfaltering av nordre del. For utføring av arbeidet er det innhentet ulike tilbud.

Beboerne (13 hustander) søker om støtte på 20 % av kr. 132.719, dvs. kr. 26.000,-.

Styret stiller seg positive til søknaden.

**6.2 Brannvarslere i garasjeanleggene**

Styret har mottatt forespørsel om installering av brannvarslere i garasjeanleggene.

For å kunne fremlegge hvilke løsninger som er best egnet, vil styret kontakte aktuelle etater/bedrifter for en vurdering av saken.

# 7 Saker til behandling

# 7.1 Støtte til Vestre Ingieråsen Grendehus

**7.1.2 Forslag til vedtak**

Vestre Ingieråsen Grendehus tildeles i 2014 en gave på kr 5000. Det forutsettes at pengene benyttes til å dekke drift av Grendehuset i Pauline Halls vei.

**7.2** **Styregodtgjørelse**

De siste årene har styremedlemmer blitt fritatt fra årsavgift/fondsinnbetaling. Styret foreslår at denne honorering videreføres.

**7.2.1** **Forslag til vedtak:**

Styremedlemmene valgt på generalforsamling i Fartein Valens Vei interesselag er unntatt årsavgift/fonds innbetaling.

**7.3. Maling av nederste garasje innvendig**

**7.3.1 Forslag til vedtak**

Styret gis fullmakt til å sørge for at den nederste garasjen blir malt med en kostnad begrenset oppad til kr. 40.000 inkludert maling og arbeider. Det forutsettes at beboere fjerner alt som er montert i garasjen pr. i dag. Varsel om maling vil bli gitt minimum 14 dager før arbeidene kan starte. Midlene tas fra vedlikeholdsfondet

**7.4. Oppgradering av ”Øvre tun”**

**7.4.1. Forslag til vedtak:**

Mot fremlegging av kvitteringer for utført arbeid, dekkes 20 % av kostnadene, dog maksimert

til kr 26.000,-

**7.5 Avlesing og avregning av strømmålerne**

**7.5.1 Forslag til vedtak:**

Følgende tekst legges inn under pkt. 9 ”Fellesutgifter” i vedtektene for Interesselaget:

*På samtlige parkeringsplasser i Interesselagets garasjer er det lagt til rette for lading av elbil, hybridbil og bruk av motorvarmer etc. De av beboerne som har elbil/hybridbil og benytter seg av dette tilbudet, betaler for strømforbruket knyttet til lading. Beløpet fastsettes av styret og betales årlig (engangsbeløp) sammen med kontingenten. Styret vil innen 1.12. hvert år lese av forbruk på alle målere og avregne reelt forbruk i forhold til fakturert/ikke fakturert beløp til hver beboer. Dette gjelder også bruk av motorvarmer etc.*

*Ved anskaffelse av elbil eller hybridbil, må styret informeres.*

# 8 Budsjettforslag

(se vedlegg)

## 9 Valg

## 9.1 Styret

Det må velges 2 nye styremedlemmer, slik at styret i henhold til vedtektene består av inntil 4 medlemmer. Styret har foreløpig ikke fått aksept fra forespurte kandidater, men jobber videre med saken.

## 9.2 Revisor

Bjørn Nordengen (FVv 101) er Interesselagets revisor. Revisor er ikke på valg (2013-15).

Kolbotn, 25. februar 2014

Styret i Fartein Valens vei Interesselag, Felt G3